ভারতের ‘ত্রিশূল’ মহড়া! ভয় কাঁপছে পাকিস্তান

ওয়েব ডেস্ক : গত মে মাসে পাকিস্তানে অপারেশন সিঁদুর (Operation Sindoor) চালিয়েছিল ভারত (India)। ধ্বংস করেছিল জইশের একাধিক জঙ্গি ঘাঁটি। আর এবার পাক সীমান্তে সামরিক অনুশীলন শুরু করল ভারতীয় সেনা। যার নাম দেওয়া হয়েছে ‘অপারেশন ত্রিশূল’ (Operation Trishul)। এই অনুশীলনে ভারতের একাধিক অস্ত্রের পরীক্ষা করা হবে।

প্রতিরক্ষা মন্ত্রক সূত্রে খবর, গুজরাট (Gujrat), রাজস্থান (Rajasthan) এবং কচ্ছ (Kachchh) এলাকায় ১২ দিনব্যাপী চলবে এই সামরিক মহড়া। জানা যাচ্ছে, সেনাবাহিনীর তরফ থেকে মোতায়েন করা হয়েছে টি-৯০ যুদ্ধ ট্যাঙ্ক, ব্রহ্মস মিসাইল রেজিমেন্ট, আকাশ এয়ার ডিফেন্স সিস্টেম। অন্যদিকে বিমান বাহিনীর তরফে মোতায়েন করা হয়েছে যুদ্ধবিমান রাফাল, সুখোই এবং সুখোই ৩০ ফাইটার জেট।

আরও খবর : ভারত-আমেরিকার মধ্যে স্বাক্ষর হল প্রতিরক্ষা চুক্তি!

নৌবাহিনী তরফে ক্লাস ডেস্ট্রয়ার, নীলগিরি ক্লাস ফ্রিগেট ও ফাস্ট অ্যাটাক ক্র্যাফট মোতায়েন করা হয়েছে। এছাড়াও এলিট কমান্ডো, প্যারা স্পেশাল ফোর্স, মার্কোস ও গরুড় কমান্ডো ইউনিটও মোতায়েন রয়েছে অনুশীলনের তরফে। ৩০ অক্টোবর, বৃহস্পতিবার থেকে ১০ নভেম্বর পর্যন্ত চলবে এই ত্রিস্তরীয় মহড়া।

ভারতের এই সামরিক মহড়ার জেরে ইতিমধ্যে কাঁপতে শুরু করে দিয়েছে পাকিস্তান (Pakistan)। জানা যাচ্ছে, ইতিমধ্যে পাক সরকারের তরফে তাদের আকাশসীমায় বিধিনিষেধ চাপানো হয়েছে। পাশাপাশি জারি করা হয়েছে ‘নোটাম’ (Notam)। সেই নোটিস পাঠানো হয়েছে বিমানকর্মীদের। তবে সেখানে কারণ দর্শানো হয়নি বলে জানা গিয়েছে। জানা যাচ্ছে, এই অনুশীলনে মূলত দেশীয় প্রযুক্তির ওপর জোর দেওয়া হবে। মনে করা হচ্ছে, এই মহড়ায় নতুন কৌশল, ট্যাকটিক্স ও অপারেশনাল প্রক্রিয়াকে আরও নিখুঁত করার সুযোগ এনে দেবে এই অনুশীলন।